ทองปิดพุ่ง 18.2 ดอลล์
สัญญาทองคำตลาดนิวยอร์กปิดพุ่งขึ้น 18.2 ดอลล์ หลังเฟดยืนยันพร้อมกระตุ้นเศรษฐกิจ
27 เม.ย. 2555

สัญญาทองคำตลาดนิวยอร์กปิดพุ่งขึ้น 18.2 ดอลล์ หลังเฟดยืนยันพร้อมกระตุ้นเศรษฐกิจ
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 18.2 ดอลลาร์ หรือ 1.1% ปิดที่ 1,660.5 ดอลลาร์/ออนซ์
สัญญาทองคำดีดตัวขึ้น เนื่องจากนักลงทุนส่งแรงซื้อเข้าหนุนอย่างคึกคัก หลังจากเบน เบอร์นันเก้ ประธานเฟดยืนยันว่า เฟดมีความพร้อมที่จะใช้มาตรการเพิ่มเติมเพื่อกระตุ้นการขยายตัวของเศรษฐกิจ และยังกล่าวด้วยว่า เขาเตรียมที่จะใช้งบดุลบัญชีของเฟด เพื่อกระตุ้นการขยายตัวทางเศรษฐกิจหากจำเป็น